
RAPORT DE SPECIALITATE
privind aprobarea tarifelor aferente lucrărilor de mentenanţă/întreţinere şi extindere a sistemului „Trafic Management şi supraveghere video”, activitate delegată prin HCLMT nr. 162/10.05.2016
Având în vedere Expunerea de motive nr. SC2017-                         a Primarului Municipiului Timișoara și Proiectul de hotărâre privind aprobarea tarifelor aferente lucrărilor de mentenanţă/întreţinere şi extindere a sistemului „Trafic Management şi supraveghere video”;

 Facem următoarele precizări:

Consiliul Local al Municipiului Timişoara, prin Hotărârea nr. 162/10.05.2016, a aprobat delegarea gestiunii, prin atribuire directă, a serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara” către SC Drumuri Municipale Timişoara SA. Prin aceeaşi hotărâre s-a aprobat şi Contractul de delegare de gestiune, prin atribuire directă, a serviciului, tarifele aplicate, etc., iar prin HCLMT nr. 72/21.02.2017 s-a aprobat modificarea şi completarea Hotărârii nr. 162/10.05.2016.
Potrivit art. 3 alin. (1) din Legea serviciilor comunitare de utilităţi publice nr. 51/2006, serviciile de utilităţi publice sunt în responsabilitatea autorităţilor administraţiei publice locale şi se înfiinţează, se organizează şi se gestionează potrivit hotărârilor adoptate de autorităţile deliberative ale unităţilor administrativ-teritoriale, în funcţie de gradul de urbanizare, de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă.

În organizarea, funcţionarea şi dezvoltarea serviciilor de utilităţi publice interesul general al comunităţilor locale este prioritar. Prevederile prezentei legi vizează satisfacerea cât mai completă a cerinţelor utilizatorilor, protejarea intereselor acestora, întărirea coeziunii economico-sociale la nivelul comunităţilor locale, precum şi dezvoltarea durabilă a unităţilor administrativ-teritoriale (art. 3 alin. (2) din Legea serviciilor comunitare de utilităţi publice nr. 51/2006).

Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, coordonarea, monitorizarea şi controlul funcţionării serviciilor de utilităţi publice, precum şi în ceea ce priveşte crearea, dezvoltarea, modernizarea, administrarea şi exploatarea bunurilor proprietate publică sau privată a unităţilor administrativ-teritoriale, aferente sistemelor de utilităţi publice (art. 8 alin. (1) din Legea serviciilor comunitare de utilităţi publice nr. 51/2006).

Serviciul pentru administrarea domeniului public şi privat este reglementat prin Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, si Hotărârea Guvernului nr. 955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local

Potrivit art. 13 alin. (2) din Regulamentul – cadru de organizare şi funcţionare a serviciilor publice de administrare a domeniului public şi privat de interes local, aprobat prin Anexa 1 din Hotărârea Guvernului nr. 955/2004, gestiunea directă se realizează prin compartimente specializate, organizate în cadrul aparatului propriu al consiliului local, consiliului judeţean sau al Consiliului General al Municipiului Bucureşti, după caz, ori prin serviciile publice organizate în subordinea consiliilor locale, consiliilor judeţene sau a Consiliului General al Municipiului Bucureşti.                                                                                                         

Potrivit de art.2 lit.a) din O.G. nr.71/2002, serviciile de administrare a domeniului public si privat sunt definite ca reprezentând „totalitatea acţiunilor şi activităţilor edilitar-gospodăreşti prin care se asigură administrarea, gestionarea şi exploatarea bunurilor din domeniul public şi privat al unităţilor administrativ-teritoriale, altele decât cele date, potrivit legii, în administrarea altor servicii publice locale”. Acestea sunt destinate satisfacerii unor nevoi ale comunităţii locale, contribuie la ridicarea gradului de civilizaţie şi confort al acestora şi grupează activităţi edilitar-gospodăreşti şi acţiuni de utilitate şi interes public local, având ca obiect, printre altele, şi „instalarea, întreţinerea şi funcţionarea sistemelor de semnalizare şi dirijare a circulaţiei urbane, în vederea asigurării siguranţei traficului şi pentru fluidizarea acestuia", conform art.3 alin.1 lit. g) din O.G. nr.71/2002.

Potrivit art. 128 alin. (1) lit. b) şi c) din OUG nr. 195/2002 autoritatile administratiei publice locale iau masuri pentru instalarea, aplicarea şi întreţinerea mijloacelor de semnalizare rutieră şi a echipamentelor destinate siguranţei circulaţiei, conform standardelor în vigoare, ţinând evidenţa acestora; întocmesc şi actualizează planurile de organizare a circulaţiei pentru localităţile urbane şi iau măsuri pentru realizarea lucrărilor ce se impun în vederea asigurării fluentei şi siguranţei traficului, precum şi a reducerii nivelurilor de emisii poluante. 

Potrivit Contractului de delegare a gestiunii nr. SC2016-12094/26.05.2016 (art. 10, pct. 15), SC Drumuri Municipale Timişoara SA are obligaţia de a întreţine şi/sau extinde sistemul ,,Trafic management şi supraveghere video”, după punerea sa în funcţiune, şi aprobarea costurilor de întreţinere, prin acordul părţilor. Sistemul de trafic management şi supraveghere video cuprinde: sistem centralizat de dirijare automată a traficului rutier şi infrastructura de fibră optică.
Proiectul ,,Trafic management și supraveghere video” este finanțat prin Programul Operațional Regional 2007-2013, Axa prioritară 1 „Sprijinirea dezvoltării durabile a oraşelor – poli urbani de creştere”, Domeniul de intervenţie 1.1. „Planuri integrate de dezvoltare urbană”, Sub-domeniul: Poli de creştere.

Contractul de finanţare nr. 3620/29.01.2013 pentru proiectul “Trafic management şi supraveghere video”, cod SMIS 40398 a fost semnat de Ministerul Dezvoltării Regionale şi Administraţiei Publice, în calitate de Autoritate de Management pentru POR, prin Agenţia pentru Dezvoltare Regională Vest, în calitate de Organism Intermediar pentru POR şi Municipiul Timişoara, în calitate de beneficiar, municipiul Timişoara având obligaţia de a menţine valabilitatea acestuia pe o perioadă de 5 ani, după finalizarea perioadei de implementare.

Conform art. 20  din Contractul de finanţare nr. 3620/29.01.2013, pct. (12) „Contractul va fi reziliat şi finanţarea nerambursabilă acordată va fi recuperată în cazul în care bunul/bunurile, mobile sau imobile, ce fac obiectul investiţiei finanţate nu sunt folosite conform destinaţiei, precum şi în cazul în care acestea au fost vândute, închiriate sau înstrăinate sub orice formă prevăzută de legislaţia în vigoare, oricând pe perioada de valabilitate a prezentului contract, astfel cum aceasta este specificată la art. 2, alin. (2) din prezentul contract”.  

Modificările şi completările propuse nu aduc atingere clauzelor Contractul de finanţare nr. 3620/29.01.2013, contract care a stat la baza încheierii Contractului de furnizare nr. 99/23.04.2015 a cărui perioadă de garanţie este de 60 luni de la data recepţiei la terminarea lucrărilor.


Menţionăm faptul că obiectivul de investiţii „Trafic management şi supraveghere video” a fost inclus în cadrul proiectelor prioritare pentru atragerea de finanţare nerambursabilă, având ca obiectiv general îmbunătăţirea fluxului rutier şi al siguranţei cetăţeanului în Municipiul Timişoara.
Obiectivele specifice ale proiectului constau  în ,,Trafic management şi supraveghere video”: 

1. Modernizarea şi extinderea sistemului de semaforizare pentru o ţintă de 134 intersecţii, identificate prin Studiul de Trafic;

2. Dotarea intersecţiilor şi a zonelor identificate cu risc de infracţionalitate sau zone rutiere periculoase cu un numar de 230 echipamente noi de supraveghere (camere video);

3. Îmbunătăţirea condiţiilor şi creşterea siguranţei rutiere în Municipiul Timişoara;

4. Creşterea siguranţei traficului rutier, datorită unui sistem modern, operativ şi totodată discret de supraveghere video metropolitană; 

5. Crearea unui Centru de Comanda şi Control unic, pentru coordonarea activităţilor de management trafic şi supraveghere video care să răspundă cerinţelor viitoare de dezvoltare a Municipiului Timişoara.

Proiectul ,,Trafic management şi supraveghere video” este recepţionat şi se va preda operatorului SC Drumuri Municipale Timişoara SA conform prevederilor art. 10 pct. 15 din Contractul privind delegarea de gestiune nr. SC2016-12094/26.05.2016, astfel, întreţinerea şi/sau extinderea sistemului ,,Trafic management şi supraveghere video”, va fi preluată, după punerea sa în funcţiune, şi aprobarea costurilor de întreţinere prin acordul părţilor. Sistemul de trafic management şi supraveghere video cuprinde: sistem centralizat de dirijare automată a traficului rutier şi infrastructura de fibră optică.
 
Ca atare se impune şi aprobarea costurilor pentru întreţinerea (mentenanţa sistemului) şi/sau extinderea sistemului.  Astfel, prin adresa cu nr. 5124/13.09.2017, înregistrată la Primăria Municipiului Timişoara cu nr. RE2017-001797/21.09.2017, SC Drumuri Municipale Timişoara SA, ne transmite centralizatorul costurilor de mentenanţă a sistemului ,,Trafic management şi supraveghere video” întocmit în baza activităţilor specifice fiecărui subsistem şi periodicitatea execuţiei lor, cu menţiunea că au ţinut cont de perioada de garanţie de 5 ani. 

Având în vedere cele mai sus menţionate, faptul că proiectul de management al traficului este printre puţinele şi cel mai complex proiect de acest gen din ţară, faptul că foloseste echipamente si programe de ultimă generaţie, faptul că preţurile pentru întreţinere şi/sau extinderea sistemului de management al traficului necesită aprobarea ambelor părţi, se impune aprobarea tarifelor aferente lucrărilor de mentenanţă/întreţinere, respectiv extindere a sistemului sistemului ,,Trafic management şi supraveghere video”, prin act adiţional la Contractul privind delegarea de gestiune nr. SC2016-12094/26.05.2016 aprobat prin HCLMT nr.  162/10.05.2016, modificată şi completă prin HCLMT nr. 72/21.02.2017, după cum urmează: 
- Art. 6 se completează cu două noi alineate,  alin. (4) şi alin. (5), din Contractul nr. SC2016-12904/26.05.2016, astfel: (4) ,,a) Tarifele pentru mentenanţa sistemului sunt evidenţiate în Anexa 1 la prezentul.
b) Tarifele pentru extinderea sistemului sunt evidenţiate în Devizele analitice întocmite pe categorii de lucrări şi sunt cele aprobate de către Consiliul Local al Municipiului Timişoara prin art. 6 din Hotărârea nr. 162/10.05.2016”.
(5) Devizele vor fi defalcate pe categorii de lucrări: întreţinere/mentenanţă/reparaţii, etc şi obiective de investiţii.

